የአልጄሪያው ፕሬዝዳንት አብዱልአዚዝ ቡቶፍሊካ ስልጣናቸውን ሊለቁ ነው
የአልጄሪያው ፕሬዝዳንት አብዱልአዚዝ ቡቶፍሊካ የስልጣን ዘመናቸው ከመጠናቀቁ በፊት ስልጣን ለመልቀቅ ተስማሙ ።አልጀሪያን ለ20 ዓመታት በፕሬዝዳንትነት የመሯት አብዱልአዚዝ ቡቶፍሊካ የፊታችን ሚያዝያ 19 ላይ ስልጣናቸውን ይለቃሉ ተብሎ ይጠበቃል።የስልጣን ሽግግሩ በተሳካና ሰላማዊ በሆነ መንገድ እንዲከናወንም ፕሬዝዳንቱ የበኩላቸውን አስተዋፅኦ ለማበርከት መዘጋጀታቸው ተገልጿል።ወደ አደባባይ የወጣው ተቃዋሚ ግን የፕሬዝዳንት ቡቶፍሊካ ከስልጣን መውረድ ብቻ ሳይሆን የስረዓት ለውጥ መጥቶ ዲሞክራሲያዊ ምርጫ እንዲደረግ እንፈልጋለን እያሉ ነው።የ82 ዓመቱ ዕድሜ ባለፀጋ ፕሬዝዳንት ቡቶፍሊካ ጠንካራ ተቃውሞ የገጠማቸው የጤና እክል ላይ እያሉ እንኳን ለ5ኛ ዙር ምርጫ ለመካፈል ፍላጎት ማሳየታቸውን ተከትሎ ነው። (ምንጭ፡-አልጀዚራ)